Kobasica
Kobasica je naziv za mesnu prerađevinu napravljenu od faširanog mesa, masnoće, soli i začina, i pakovanu u ovitak za kobasice. Pravljenje kobasica je tradicionalan način očuvanja hrane. Ovitci za kobasice se tradicionalno prave od životinjskih crijeva, ali se mogu koristiti i želuci svinja, jednjak goveda i svinja, i mokraćni mjehur preživara i svinja. U industrijskoj proizvodnji koriste vještački ovitci koji mogu biti obojeni i providni. Kobasice se mogu prezervirati salamurenjem, sušenjem ili dimljenjem. Kobasice se proizvode od svih vrsta mesa. Pored skeletne muskulature koju sačinjava mišićno i masno tkivo, koriste se i iznutrice, zatim meso glave i krv. Neke od poznatih kobasica su: sremska kobasica, kulen, sudžuka, tirolska kobasica, kranjska kobasica, lovačka kobasica, rolada itd.